דייוויד המרי

דייוויד פיטר המרי (באנגלית: David Peter Hemery;‏ נולד ב-18 ביולי 1944) הוא אתלט עבר אנגלי, אלוף אולימפי (מקסיקו סיטי 1968), זוכה מדליית ארד אולימפית (אולימפיאדת מינכן 1972) ושיאן עולם (1968–1972) בריצת 400 מטר משוכות. זכה במדליית כסף אולימפית (מינכן 1972) בריצת שליחים 4X400 מטר. סגן אלוף אירופה (אתונה 1969) ופעמיים ברציפות אלוף חבר העמים (קינגסטון 1966 ואדינבורו 1970) בריצת 110 מטר משוכות. המרי נולד ב-1944 בכפר סירנצ'סטר (אנ') שבגלוסטרשייר, אנגליה. בנעוריו עברה המשפחה לארצות הברית, בעקבות עבודת האב, והמרי המשיך שם את לימודי התיכון ולמד באוניברסיטת בוסטון. עם סיום לימודיו חזרה המשפחה לאנגליה. לאחר פרישתו מפעילות ספורטיבית ב-1984 חזר לארצות הברית והחל לעבוד כמאמן ריצה באוניברסיטת בוסטון בה למד. בתפקידו זה גייס רצים בריטים רבים ללימודים באוניברסיטה. השלים לימודי תואר שני ודוקטורט באוניברסיטת הרווארד. ב-1998 נבחר המרי לנשיא "התאחדות האתלטיקה הבריטית" (אנ') וב-2011 הפך לבריטי הראשון שזכה ב"פרס לאורל" (אנ'), מטעם "הוועד האולימפי האירופאי", על תרומתו לספורט. ב-2015 הקים המרי קרן צדקה בשם "מורשת המאה ה-21" (21st Century Legacy) ולגיוס כספים בשבילב רץ באותה שנה במרתון לונדון. במשחקי חבר העמים, שנערכו בקינגסטון, ג'מייקה ב-1966 זכה במדליית זהב בריצת 120 יארד משוכות בתוצאה של 14.1 שניות, לפני מייק פרקר (אנ') (14.2 שניות) וגולם ראזיק (אנ') (14.3 שניות). באולימפיאדת מקסיקו סיטי זכה במדליית זהב בריצת 400 מטר משוכות בשיא עולם חדש של 48.12 שניות, לפני גרהרד הניגה (אנ') ממערב גרמניה (49.02) וג'ון שרווד (אנ') חברו לנבחרת (49.03 שניות). הוא שיפר את שיא העולם שהיה שייך לג'ף וונדרסטוק (אנ') מארצות הברית (48.8 שניות) באליפות אירופה, שנערכה באתונה, יוון זכה במדליית כסף בריצת 110 מטר משוכות בתוצאה של 13.7 שניות, אחרי אדי אוטוז מאיטליה (13.5 שניות) ולפני אלן פסקו חברו לנבחרת (13.9 שניות). במשחקי חבר העמים שנערכו באדינבורו, סקוטלנד זכה במדליית זהב בפעם השנייה ברציפות בריצת 110 מטר משוכות בתוצאה של 13.66 שניות, לפני מל בירד (אנ') מאוסטרליה (13.86 שניות) וגודפרי מוראי (אנ') מג'מייקה (14.02 שניות). באולימפיאדת מינכן זכה המרי בשתי מדליות, כסף וארד. מדליית כסף בריצת שליחים 4x400 מטר ביחד עם מרטין ריינולדס, אלן פסקו ודייוויד ג'נקינס בבתוצאה של 3:00.46 דקות, אחרי קניה (2:59.83 דקות) ולפני צרפת (3:00.56 דקות) ומדליית ארד בריצת 400 מטר משוכות בתוצאה של 48.52 שניות, אחרי ג'ון אקי בואה (אנ') מאוגנדה ששיפר את שיאו העולמי בן 4 השנים וקבע שיא עולם חדש של 47.82 שניות וראלף מאן (אנ') מארצות הברית (48.51 שניות). לאחר ההשתתפות באולימפיאדת מינכן פרש מספורט תחרותי והשתתף בתוכנית הטלוויזיה הבריטית "סופרסטארז" (אנ'), שהופקה על ידי רשת ABC ושודרה על ידי רשת BBC. בתוכנית זו מתחרים ספורטאי צמרת במקצועות בענפי ספורט שונים. ב-1968 נבחר המרי כספורטאי השנה מטעם BBC (אנ'). ב-1969 הוענקה לו חברות במסדר האימפריה הבריטית. ב-2003 הועלה לדרגת מפקד (Commander) במסדר האימפריה הבריטית. Another hurdle: The making of an Olympic champion, 1976, ISBN 978-080-080233-2 The Pursuit Of Sporting Excellence A Study Of Sport's Highest Achievers, 1986, ISBN 978-087-322131-3 Athletics in Action, 1987, ISBN 978-009-166601-9 Winning Without Drugs, with Alan Evans, Guy Ogden, 1990, ISBN 978-000-218349-9 Sporting Excellence: What Makes a Champion? 1991, ISBN 978-000-218398-7 How to Help Children Find the Champion Within Themselves, 2005, ISBN 978-056-351968-3 מדיה וקבצים בנושא דייוויד המרי בוויקישיתוף דייוויד המרי, באתר הוועד האולימפי הבין-לאומי דייוויד המרי, באתר olympedia.org דייוויד המרי, באתר התאחדות האתלטיקה הבין-לאומית דייוויד המרי, באתר Track and Field (גברים) ד"ר דייוויד המרי, באתר performanceconsultants.com דייוויד המרי, באתר sports-reference.com דייוויד המרי, באתר athleticsweekly.com ריצת הנצחון ב-400 מטר משוכות (אולימפיאדת מקסיקו 1968), סרטון באתר יוטיוב ריצת הנצחון ב-400 מטר משוכות (אולימפיאדת מקסיקו 1968), סרטון באתר יוטיוב הרצאה של דייוויד המרי ב"טד", סרטון באתר יוטיוב ריצת הנצחון ב-110 מטר משוכות ("משחקי חבר העמים" 1970), סרטון באתר יוטיוב דייוויד המרי, באתר אנציקלופדיה בריטניקה (באנגלית)